อยากสอบถามว่า ตอนผมทำกับแฟนแล้วถุงยางมันเกือบหลุดครับ พอรู้สึกว่าจะหลุดก็ดึงออกเลย พอเอาออกมาเช็คแล้ว ถุงไม่รั่ว พอไม่กี่วันถัดมา แฟนผมมีอาการคัดเต้านม สิวเริ่มขึ้น วันนี้มีอาการปวดท้องน้อยมาก แบบนี้มีสิทธิ์ที่จะท้องไหมครับ (ไม่ได้กินยาคุม )
สวัสดีค่ะ การมีเพศสัมพันธ์ถ้าไม่ได้ใส่ถุงยางอนามัยป้องกันเอาไว้ตลอด หรือมีช่วงที่ถุงยางอนามัยไม่ได้ครอบคลุมทุกส่วนของอวัยวะเพศชายขณะมีการสอดใส่เข้าไปในช่องคลอดนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20%ดังนั้นจากที่กล่าวมา ยังมีโอกาสตั้งครรภ์ได้ แม้จะไม่ได้สูงมาก หากเป็นเพศสัมพันธ์มาภายใน 72 ชั่วโมง มีข้อบ่งชี้การใช้ยาคุมฉุกเฉินอาการอื่นๆดังกล่าวมาไม่จำเพาะเจาะจงต่อการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกตินั้น ควรไปยืนยันผลที่รพ.และหาสาเหตุต่อไป